Document ID: 31995R1644

ΚΑΝΟΝΙΣΜΟΣ (ΕΚ) αριθ. 1644/95 ΤΟΥ ΣΥΜΒΟΥΛΙΟΥ της 29ης Ιουνίου 1995 για τον καθορισμό των αυτόνομων δασμών που θα επιβληθούν στο χαρτί εφημερίδων, σε κυλίνδρους ή σε φύλλα, που υπάγονται στους κωδικούς ΣΟ 4801 00 10 και 4801 00 90 μετά την προσχώρηση της Αυστρίας, της Φινλανδίας και της Σουηδίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, σύμφωνα με το άρθρο 2 της πράξης προσχώρησης του 1994, η Αυστρία, η Φινλανδία και η Σουηδία εφαρμόζουν το κοινό δασμολόγιο από την 1η Ιανουαρίου 1995 7
ότι, κατά τη συνεδρίαση της 8ης Φεβρουαρίου 1995, το Συμβούλιο εξουσιοδότησε να αρχίσουν διαπραγματεύσεις βάσει του άρθρου XXIV παράγραφος 6 της Γενικής Συμφωνίας Δασμών και Εμπορίου 1994 (ΓΣΔΕ 1994), προκειμένου να εξευρεθεί λύση για τις περιπτώσεις κατά τις οποίες η εφαρμογή του κοινού δασμολογίου από τα νέα κράτη μέλη έχει ως αποτέλεσμα την τροποποίηση ή ανάκληση των δασμολογικών παραχωρήσεων που εχορηγούντο προηγουμένως από αυτά 7
ότι η εφαρμογή του κοινού δασμολογίου από τα νέα κράτη μέλη θα έχει ως αποτέλεσμα τη μείωση ορισμένων εισαγωγικών δασμών και την αύξηση ορισμένων άλλων δασμών 7
ότι, μέχρι να συναφθεί σφαιρική συμφωνία κατόπιν διαπραγματεύσεων μεταξύ της Κοινότητας και τρίτων χωρών, είναι σκόπιμο να εφαρμοσθούν αυτόνομα μέτρα για την αναχαίτηση των αρνητικών επιπτώσεων επί ορισμένων εξαγωγών από τρίτες χώρες κατόπιν της διεύρυνσης 7
ότι τα μέτρα που θα εφαρμοστούν δεν θίγουν τα αποτελέσματα των συνεχιζόμενων διαπραγματεύσεων βάσει του άρθρου XXIV παράγραφος 6 της ΓΣΔΕ 1994 και δεν προδικάζουν την πρόθεση της Κοινότητας να συνάψει συμφωνία, η οποία θα λαμβάνει υπόψη το το σφαιρικό αντίκτυπο της διεύρυνσης επί των συναλλαγών με τρίτες χώρες 7
ότι, στα πλαίσια αυτά, είναι σκόπιμο να επισπευσθεί σε αυτόνομη βάση, η μείωση των δασμών σε 0 %, η οποία ήδη προβλέπεται για το χαρτί εφημερίδων, σε κυλίνδρους ή σε φύλλα, που υπάγεται στους κωδικούς ΣΟ 4801 00 10 και 4801 00 90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αυτόνομοι δασμοί για το χαρτί εφημερίδων, σε κυλίνδρους ή σε φύλλα, που υπάγεται στους κωδικούς ΣΟ 4801 00 10 και 4801 00 90, παρατίθενται στο παράρτημα.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Άρθρο 3
Οι αυτόνομοι δασμοί που καθορίζει ο παρών κανονισμός εφαρμόζονται μέχρις ότου το Συμβούλιο αποφασίσει με ειδική πλεοψηφία ότι έληξαν οι διαπραγματεύσεις που διεξάγονται βάσει του άρθρου XXIV παράγραφος 6 της ΓΣΔΕ 1994 με τον Καναδά.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 29 Ιουνίου 1995.

Labels: 3
12
1
15